b'\n_START_ARTICLE_\nEMA 1995\n_START_PARAGRAPH_\nEMA 1995 je potekala 18. februarja 1995 v studiu RTV Slovenija. Prireditev je vodila Sa\xc5\xa1a Gerdej._NEWLINE_Ocenjevala je strokovna \xc5\xbeirija dvanajstih radijskih postaj._NEWLINE_EMA 1995 je bila druga zapovrstjo, saj leta 1994 zaradi slabe uvrstitve leta 1993 nismo sodelovali na izboru za Pesem Evrovizije._NEWLINE_Z desetimi to\xc4\x8dkami prednosti je zmagala Darja \xc5\xa0vajger s pesmijo Prisluhni mi. Na Evroviziji se je uvrstila na 7. mesto, kar je najbolj\xc5\xa1a slovenska uvrstitev doslej (poleg sedmega mesta Nu\xc5\xa1e Derende na Evroviziji 2001).'